GRB

**REPUBLIKA HRVATSKA**

**VARAŽDINSKA ŽUPANIJA**

**OPĆINA CESTICA**

**Općinski načelnik**

**KLASA: 350-02/21-01/7**

**URBROJ: 2186/03-01/1-21-6**

**Cestica, 19.07.2021.**

Na temelju članka 64. Zakona o zaštiti okoliša („Narodne novine" broj 80/13, 153/13, 78/15, 12/18 i 118/18), članka 33. Uredbe o strateškoj procjeni utjecaja strategije, plana i programa na okoliš („Narodne novine" broj 3/17) i članka 44. Statuta Općine Cestica („Službeni vjesnik Varaždinske županije" broj 13/21), općinski načelnik Općine Cestica dana 19.07.2021. godine, donosi:

**ODLUKU**

**o započinjanju postupka ocjene o potrebi strateške procjene utjecaja na okoliš za potrebe**

**3. izmjena i dopuna Prostornog plana uređenja Općine Cestica**

Članak

Odlukom o započinjanju postupka ocjene o potrebi strateške procjene utjecaja na okoliš za 3. izmjene i dopune Prostornog plana uređenja Općine Cestica (u daljnjem tekstu: Odluka) započinje postupak ocjene o potrebi strateške procjene utjecaja na okoliš za postupak 3. Izmjena i dopuna Prostornog plana uređenja Općine Cestica (u daljnjem tekstu: Izmjene i dopune Prostornog plana).

Postupak ocjene o potrebi strateške procjene utjecaja na okoliš za Izmjene i dopune Prostornog plana provodi Općina Cestica (u daljnjem tekstu: Općina) u suradnji s Upravnim odjelom za prostorno uređenje, graditeljstvo i zaštitu okoliša Varaždinske županije.

Članak

Nositelj izrade Izmjena i dopuna Prostornog plana je Jedinstveni upravni odjel.

Izrađivač Izmjena i dopuna Prostornog plana je Urbia d.o.o. Čakovec.

Članak

Izmjene i dopune Prostornog plana pokreću se temeljem usvojenog Zaključka Općinskog vijeća o prihvaćanju Izvješća o zaključcima stručne analize zaprimljenih inicijativa u svrhu utvrđivanja osnovanosti pokretanja postupka za izradu i donošenje Izmjena i dopuna Prostornog plana uređenja Općine Cestica, KLASA: 350-02/21-01/7, URBROJ: 2186/03-02-21-2, od 23.02.2021. godine.

Grafički dijelovi Prostornog plana uskladit će se s važećim kartografskim HTRS96/TM koordinatnim sustavom Državne geodetske uprave.

Prostorni plan je potrebno uskladiti s Uredbom o informacijskom sustavu prostornog uređenja („Narodne novine“ broj 115/15.)

Ostali razlozi:

* usklađenje grafičkog dijela Plana s izvedenim javnim cestama, evidentiranim nerazvrstanim cestama i drugom izvedenom infrastrukturom
* usklađenje Plana s izvedenim stanjem i planovima izvedbe infrastrukture, osobito u pogledu sustava javne odvodnje otpadnih voda
* revizija granica građevinskih područja naselja, namjene i stanja izgrađenosti izgrađenih građevinskih područja naselja prema provedenim postupcima ozakonjenja nezakonito izgrađenih zgrada, planovima urbane sanacije u odnosu na romsko naselje Donje Vratno – dio i prema usvojenom Izvješću o zaključcima stručne analize zaprimljenih inicijativa u svrhu utvrđivanja osnovanosti pokretanja postupka za izradu i donošenje Izmjena i dopuna Prostornog plana uređenja Općine Cestica, KLASA: 350-02/21-01/ 7, URBROJ: 2186/03-01/1-21-1, od 16.02.2021. godine
* revizija stanja izgrađenosti utvrđenih građevinskih područja izvan naselja
* utvrđivanje obuhvata EP građevnog pijeska i šljunka „Peski gornji“ na kartografskom prikazu broj 1. „Korištenje i namjena površina“
* revizija statusa kulturnih dobara, spomenika prirode i ekološke mreže, s obzirom važeće propise i u međuvremenu izrađene nacionalne digitalne evidencije
* usklađenje Plana s dugim važećim propisima koji su u međuvremenu mijenjani, a koje u posebnim zahtjevima prema čl. 90. i 91 Zakona o prostornom uređenju zatraže nadležna javnopravna tijela navedena u odluci o izradi 3. ID PPUO.

Članak

Po obimu se radi o sveobuhvatnoj reviziji prostorno-planskog dokumenta.

Obuhvat je ukupno područje Općine.

Članak

Cilj izrade Izmjena i dopuna Prostornog plana je revizija važećeg planskog dokumenta i usklađenje s propisima, planovima razvoja Županije i Općine.

Programska polazišta za Izmjene i dopune Prostornog plana zasnovana su na važećim nacionalnim propisima, Strategiji razvoja Republike Hrvatske, Varaždinske županije i Općine.

Područje Općine nalazi se unutar područja zaštićenih prema Zakonu o zaštiti prirode - Regionalni park „Mura – Drava“ i Spomenik parkovne arhitekture – Park uz dvorac Križovljangrad.

Područje Općine nalazi se unutar područja ekološke mreže „Natura 2000“:

- POVS (područja očuvanja značajna za vrste i stanišne tipove)

- HR 2001307 „Dravske akumulacije“

- POP (područja očuvanja značajna za ptice)

- HR 1000013 „Dravske akumulacije“.

Članak

Radnje koje će se provesti u postupku ocjene o potrebi strateške procjene utjecaja na okoliš, provode se sukladno odredbama Zakona o zaštiti okoliša („Narodne novine" broj 80/13, 153/13, 78/15, 12/18 i 118/18), Uredbe o strateškoj procjeni utjecaja strategije, plana i programa na okoliš („Narodne novine" broj 3/17), Uredbe o informiranju i sudjelovanju javnosti i zainteresirane javnosti u pitanjima zaštite okoliša („Narodne novine“ broj 64/08) i odredbama posebnih propisa iz područja iz kojeg se Prostorni plan donosi i to sljedećim redoslijedom provedbe:

1. Općina Cestica, sukladno članku 33. Uredbe o strateškoj procjeni utjecaja plana i programa na okoliš („Narodne novine" broj 3/17), započinje postupak ocjene o potrebi strateške procjene utjecaja na okoliš Izmjena i dopuna Prostornog plana donošenjem ove Odluke.
2. Općina će za potrebe postupka pribavili mišljenja javnopravnih tijela. U svrhu pribavljanja mišljenja Općina dostavlja zahtjev za davanje mišljenja o potrebi strateške procjene u roku od 8 dana od dana donošenja ove Odluke.
3. Na temelju kriterija za utvrđivanje vjerojatno značajnog utjecaja Izmjena i dopuna Prostornog plana na okoliš, iz Priloga II. Uredbe o strateškoj procjeni utjecaja plana i programa na okoliš („Narodne novine" broj 3/17), tijela i/ili osobe daju mišljenje o potrebi strateške procjene te ga u roku od 30 dana od dana zaprimanja zahtjeva dostavljaju Općini. Ako Općina ocijeni potrebnim, osigurat će dodatna pojašnjenja s tijelom i/ili osobom koja je dostavila mišljenje.
4. Općina će dostaviti Upravnom tijelu nadležnom za zaštitu prirode, Upravnom odjelu za prostorno uređenje, graditeljstvo i zaštitu okoliša u Varaždinskoj županiji, (Upravno tijelo), sukladno Zakonu o zaštiti prirode („Narodne novine" broj 80/13, 15/18 i 14/19), zahtjev za provedbu postupka ocjene prihvatljivosti Izmjena i dopuna Prostornog plana za ekološku mrežu.
5. Ako Upravno tijelo isključi mogućnost značajnih negativnih utjecaja Izmjena i dopuna Prostornog plana na ciljeve očuvanja i cjelovitost područja ekološke mreže, daje mišljenje da su Izmjene i dopune Prostornog plana prihvatljive za ekološku mrežu.
6. Ako Upravno tijelo ne isključi mogućnost značajnih negativnih utjecaja Izmjena i dopuna Prostornog plana na ciljeve očuvanja i cjelovitost područja ekološke mreže, daje obvezujuće mišljenje da je obvezna provedba glavne ocjene, što znači da se obvezno provodi i postupak strateške procjene.
7. Prije donošenja odluke u postupku ocjene o potrebi strateške procjene, kojom Općina potvrđuje da za Izmjene i dopune Prostornog plana koji je u izradi "jest potrebno" ili "nije potrebno" provesti postupak strateške procjene, Općina će o provedenom postupku ocjene pribaviti mišljenje Varaždinske županije, Upravnog odjela za prostorno uređenje, graditeljstvo i zaštitu okoliša, za potrebe čega će dostaviti prijedlog odluke i cjelovitu dokumentaciju o provedenom postupku ocjene.
8. Ako se u postupku ocjene utvrdi da Izmjene i dopune Prostornog plana imaju vjerojatno značajan utjecaj na okoliš, donosi se odluka o obvezi provedbe strateške procjene koja sadrži osobito razloge zbog kojih je utvrđena potreba strateške procjene sukladno kriterijima iz Priloga II. Uredbe o strateškoj procjeni utjecaja strategije, plana i programa na okoliš („Narodne novine" broj 3/17).
9. Ako se u postupku ocjene utvrdi da Izmjene i dopune Prostornog plana nemaju vjerojatno značajan utjecaj na okoliš, donosi se odluka da nije potrebno provesti stratešku procjenu.
10. O odluci iz točke 8. i 9. ove Odluke, Općina informira javnost sukladno Zakonu o zaštiti okoliša i Uredbi o informiranju i sudjelovanju javnosti i zainteresirane javnosti u pitanjima zaštite okoliša („Narodne novine" broj 64/08).

Članak

U postupku ocjene o potrebi strateške procjene utjecaja na okoliš dostavlja se tijelima nadležnim za pojedine sastavnice okoliša, odnosno na lokalnoj razini organima jedinica lokalne samouprave nadležnim za zaštitu okoliša, voda, zdravlja, poljoprivredu, šumarstvo i ostalo, upravnim odjelima županije nadležnim za zaštitu okoliša, voda, zdravlja, poljoprivredu, šumarstvo i ostalo, ustanovi nadležnoj za zaštićena područja, nadležnom zavodu za javno zdravstvo, ministarstvu u čijoj je nadležnosti zaštita okoliša i prirode, susjednim jedinicama lokalne samouprave ako plan može imati utjecaj na njihovo područje.

U postupku ocjene o potrebi strateške procjene utjecaja na okoliš za Izmjene i dopune Prostornog plana prema ovoj Odluci sudjelovat će sljedeća javnopravna tijela/osobe:

1. Ministarstvo poljoprivrede, Ul. Grada Vukovara 78, Zagreb
2. Ministarstvo gospodarstva i održivog razvoja, Uprava za industriju, poduzetništvo i obrt, Sektor za rudarstvo, Ulica grada Vukovara 78, Zagreb
3. Ministarstvo prostornoga uređenja, graditeljstva i državne imovine, Uprava državne imovine, Ulica Ivana Dežmana 10, Zagreb
4. Ministarstvo kulture i medija, Uprava za zaštitu kulturne baštine, Konzervatorski odjel u Varaždinu, Ivana Gundulića 2, Varaždin
5. Ministarstvo unutarnjih poslova, Uprava za granicu, Ulica grada Vukovara 33, Zagreb
6. Ministarstvo unutarnjih poslova, Ravnateljstvo civilne zaštite, Područni ured civilne zaštite Varaždin, Kratka 1, Varaždin
7. Ministarstvo unutarnjih poslova, Ravnateljstvo civilne zaštite, Područni ured civilne zaštite Varaždin, Služba inspekcijskih poslova, Kratka 1, Varaždin
8. Agencija za ugljikovodike, Miramarska 24, Zagreb
9. HAKOM - Hrvatska regulatorna agencija za mrežne djelatnosti, Ulica R. F. Mihanovića 9, Zagreb
10. Varaždinska županija, Agencija za razvoj Varaždinske županije, Varaždin, Kratka 1
11. Varaždinska županija, Zavod za prostorno uređenje Županije, Mali plac 1, Varaždin
12. Varaždinska županija, Javna ustanova za upravljanje zaštićenim dijelovima prirode Varaždinske županije, Kratka 1, Varaždin
13. Zavod za javno zdravstvo Varaždinske županije, Varaždin, Ivana Meštrovića 1/11
14. Hrvatske vode, VGO za Muru i gornju Dravu, Međimurska 26b, Varaždin
15. Hrvatske šume d.o.o, Uprava šuma Koprivnica, Ivana Meštrovića 28, Koprivnica
16. Hrvatske šume d.o.o, Uprava šuma Koprivnica - Šumarija Varaždin, A. Šenoe 2, Varaždin
17. Hrvatske ceste d.o.o., Sektor za studije i projektiranje, Vončinina 3, Zagreb
18. HOPS – Hrvatski operator prijenosnog sustava d.o.o., Sektor za tehničku potporu, Služba za pripremu izgradnje i izgradnju, Kupska 4, Zagreb
19. HEP d.d., Sektor za strategiju i razvoj, Ulica grada Vukovara 37, Zagreb
20. HEP Proizvodnja d.o.o, Proizvodno područje „Sjever“, Međimurska 26c, Varaždin
21. HEP ODS d.o.o., Elektra Varaždin, Kratka 3, Varaždin
22. Odašiljači i veze d.o.o, Ulica grada Vukovara 269d, Zagreb
23. Hrvatski Telekom d.d., Odjel za elektroničko komunikacijsku infrastrukturu, Harambašićeva 39, Zagreb
24. OT-Optima telekom d.d., Odsjek za upravljanje mrežnom infrastrukturom, Bani 75a, Zagreb
25. A1 Hrvatska d.o.o, Odjel za fiksne pristupne mreže, Vrtni put 1, 10000 Zagreb
26. Plinacro d.o.o., Sektor transporta plina, Savska cesta 88a, Zagreb
27. INA – industrija nafte d.d., SD istraživanje i proizvodnja nafte i plina, Avenija Većeslava Holjevca 10, Zagreb
28. Termoplin d.d., Špinčićeva 78, Varaždin
29. Varkom d.d, Trg bana Jelačića 15, Varaždin
30. Čistoća d.o.o. Ognjena Price 13, Varaždin
31. Susjedne općine u Varaždinskoj županiji: Donja Voća, Petrijanec, Vinica
32. Općinsko vijeće Općine Cestica
33. Mjesni odbori na području Općine Cestica
34. Varaždinska županija, Upravni odjel za prostorno uređenje, graditeljstvo i zaštitu okoliša, Stanka Vraza 4/7– po pribavljenim ostalim mišljenjima.

Članak

Općina je dužna informirati javnost, sukladno odredbama Zakona o zaštiti okoliša („Narodne novine" broj 80/13, 153/13, 78/15, 12/18 i 118/18) i Uredbe o informiranju i sudjelovanju javnosti i zainteresirane javnosti u pitanjima zaštite okoliša („Narodne novine" broj 64/08), kojima se uređuje informiranje javnosti i zainteresirane javnosti u pitanjima zaštite okoliša.

Članak

Ova Odluka stupa na snagu danom donošenja, a objaviti će se na službenoj mrežnoj stranici Općine.

Općinski načelnik:

Mirko Korotaj